и средиземноморски калкан във водите на ЕС от зони IIa и IV (T/B/2AC4-C) в границите на 10 % от квотата. Разрешените по силата на тази процедура допълнителни количества за 2016 г. следва да се считат за превишаване на разрешените количества за разтоварване по отношение на приспаданията, предвидени в член 105 от Регламент (ЕО) No 1224/2009.
 (8)
 Приспаданията от риболовните квоти, предвидени в настоящия регламент, следва да се прилагат, без да се засягат приспаданията, приложими за квотите за 2017 г. съгласно Регламент за изпълнение (ЕС) No 185/2013 на Комисията (13).
 (9)
 Тъй като квотите са изразени в тонове, прекомерният улов, отнасящ се до количества под един тон, не се взема под внимание,
 ПРИЕ НАСТОЯЩИЯ РЕГЛАМЕНТ:
 Член 1
 1. Риболовните квоти, определени за 2017 г. в регламенти (ЕС) 2016/1903, (ЕС) 2016/2285, (ЕС) 2016/2372 и (ЕС) 2017/127, се намаляват, както е посочено в приложението към настоящия регламент.
 2. Параграф 1 се прилага, без да се засягат приспаданията, предвидени в Регламент за изпълнение (ЕС) No 185/2013.
 Член 2
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 18 юли 2017 година.
 За Комисията
 Председател
 Jean-Claude JUNCKER
 (1) ОВ L 343, 22.12.2009 г., стр. 1.
 (2) Регламент (ЕС) No 1367/2014 на Съвета от 15 декември 2014 г. за определяне на възможностите за риболов за 2015 и 2016 г. на някои запаси от дълбоководна риба за риболовните кораби на Съюза (ОВ L 366, 20.12.2014 г., стр. 1).
 (3) Регламент (ЕС) 2015/2072 на Съвета от 17 ноември 2015 г. за определяне за 2016 г. на възможностите за риболов на определени рибни запаси и групи рибни запаси, приложими в Балтийско море, и за изменение на регламенти (ЕС) No 1221/2014 и (ЕС) 2015/104 (ОВ L 302, 19.11.2015 г., стр. 1).
 (4) Регламент (ЕС) 2016/72 на Съвета от 22 януари 2016 г. за определяне за 2016 година на възможностите за риболов на определени рибни запаси и групи от рибни запаси, приложими във водите на Съюза и за риболовните кораби на Съюза в някои води извън Съюза, и за изменение на Регламент (ЕС) 2015/104 (ОВ L 22, 28.1.2016 г., стр. 1).
 (5) Регламент (ЕС) 2016/73 на Съвета от 18 януари 2016 г. за определяне за 2016 година на възможностите за риболов за някои рибни запаси в Черно море (ОВ L 16, 23.1.2016 г., стр. 1).
 (6) Регламент (ЕС) 2016/1903 на Съвета от 28 октомври 2016 г. за определяне на възможностите за риболов на определени рибни запаси и групи рибни запаси, приложими в Балтийско море за 2017 г., и за изменение на Регламент (ЕС) 2016/72 (ОВ L 295, 29.10.2016 г., стр. 1).
 (7) Регламент (ЕС) 2016/2285 на Съвета от 12 декември 2016 г. за определяне на възможностите за риболов за 2017 г. и 2018 г. по отношение на някои дълбоководни рибни запаси за риболовните кораби на Съюза и за изменение на Регламент (ЕС) 2016/72 на Съвета (ОВ L 344, 17.12.2016 г., стр. 32).
